CELEX: 62007FN0138
Language: mt
Date: 2007-12-06 00:00:00
Title: Kawża F-138/07: Rikors ippreżentat fis- 6 ta' Dicembru 2007 — Van Arum vs Il-Parlament

12.4.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 92/48
            
         Rikors ippreżentat fis-6 ta' Dicembru 2007 — Van Arum vs Il-Parlament
   (Kawża F-138/07)
   (2008/C 92/98)
   Lingwa tal-kawża: L-Olandiż
   Partijiet
   
      Rikorrent: Rinse van Arum (Winksele, Il-Belġju) (rappreżentant: W. van den Muijsenbergh, avukat)
   
      Konvenut: Il-Parlament Ewropew
   Suġġett u deskrizzjoni tal-kawża
   Minn naħa, ir-rikorrent jitlob li d-deċiżjoni ta' l-Awtorità tal-Ħatra li r-rikorrent jingħata punt ta' meritu wieħed biss tiġi emendata f'deċiżjoni ta' għoti ta' żewġ punti ta' meritu u, sussidjarjament, li d-deċiżjoni msemmija tiġi annullata u li l-Awtorità tal-Ħatra tiġi ordnata tipprovdi lit-Tribunal il-provi u d-dokumenti kollha abbażi ta' liema ttieħdet id-deċiżjoni kkontestata. Min-naħa l-oħra, huwa jitlob li l-konvenut jiġi ordnat iħallas is-somma simbolika ta' ewro bħala danni.
   Talbiet tar-rikorrent
   
               —
            
            
               jemenda d-deċiżjoni ta' l-għoti ta' punt ta' meritu wieħed biss f'deċiżjoni ta' għoti ta' żewġ punti;
            
         
               —
            
            
               sussidjarjament, jordna lill-Awtorità tal-Ħatra li tipprovdi lit-Tribunal il-provi u d-dokumenti li fuqhom id-Direttur Ġenerali bbaża d-deċiżjonijiet tiegħu tas-7 ta' Settembru u tat-23 ta' Novembru 2006 u jannulla d-deċiżjonijiet imsemmija kif ukoll id-deċiżjoni tal-kumitat konġunt;
            
         
               —
            
            
               jordna lill-Awtorità tal-Ħatra tħallas lir-rikorrent somma simbolika ta' euro bħala danni;
            
         
               —
            
            
               jordna lill-Parlament Ewropew ibati l-ispejjeż.